tomron87/hebrew-wikipedia-sentences-corpus huggingface dataset:
חברת Massacre עוד לא הוציאה את האלבום.
במוזיקה שלה משלבת Virgin Black יסודות של דום מטאל עם מוזיקה קלאסית, וביצירת התדמית שלה משתמשת הלהקה באסתטיקה גותית, דבר שגרם למבקרי המוזיקה לתאר את סגנונם כ"דארק וויב עם אווירה גותית" ו"דום גותי סימפוני".
השורשים המוזיקליים של הלהקה נטועים בדום מטאל והלהקה אף הצהירה שהיא הושפעה מלהקת הדום מטאל הבריטית My Dying Bride, מלהקת המטאל הגותי Saviour Machine וממוזיקה קלאסית של המאה ה-19. האלבום "Sombre Romantic" מכיל אלמנטים אופראיים לצד השפעות של בלאק מטאל, בהן צווחות, גרואלינג ושירת בריטון וטנור מלנכולית.
הצליל שלהם מלא צער ובעל קצב איטי.
מדי פעם, הגיטריסטית סמנתה אסקרבה מנגנת ריפי טרמולו מהירים יותר, האופייניים יותר למטאל קיצוני, כמו "Drink the Midnight Hymn" מאלבום הבכורה שלהם.
לעיתים ישנה סולואי גיטרה ארוכים, רכים ורגשיים יותר כמו בשיר "Weep for Me".
שירים מסוימים, כמו "Walk without Limbs", משלבים צ'לו עם תופים מתוכנתים, דבר האופייני לדארק וויב.
מילות השירים של Virgin Black הם אינטרוספקטיביים, מלודרמטיים ופואטיים, ועוסקים באימה גותית הקשורים לנושאים שבדת ובאמונה.
בעוד שחברי הלהקה הם נוצרים באמונתם, הלהקה מסבירה שהמוזיקה שלה היא חקר הרוחניות וניסיון להדגיש את ההבדל בין הכנסייה ליסודות הרוחניים שבנצרות.
בתגובה לשאלה שנשאלו על "האווירה הדתית" במוזיקה שלהם, אמר לונדון: "אנו כותבים את המוזיקה והמילים מנקודת המבט שלנו, לכן יש בהם מוסר השכל ומשמעות, אך אנו גם מעודדים את האנשים לעצב אותם כדי שיתאימו למצב מסוים.
השיר "Museum Of Iscariot", לדוגמה, נכתב מנקודת מבט רוחנית והוא מתאר את המאבק לצעוד מעבר המגבלות שאנו מטילים על עצמנו.
ברם, למרות שהוא נכתב בהקשר רוחני מסוים, הוא יכול להיות מיושם להיבטים שונים של החיים.
זה חשוב להבין שאנחנו לא מנסים להתנהג כאילו אנחנו יודעים הכל על החיים, זה פשוט יהיה גדול לראות יותר אנשים חושבים על דברים שהם לא רק העולם החומרי".
Mark Kelson (גיטריסט בהופעות בלבד)
Virgin Killer הוא אלבום הסטודיו הרביעי שיצרה להקת הרוק הכבד הגרמנית הסקורפיונז.
האלבום הושק בשנת 1976, והיה לאלבומם הראשון שמשך תשומת-לב מחוץ לתחומי אירופה.
עטיפת האלבום המקורית, המציגה ילדה בטרום גיל ההתבגרות במערומיה, היוותה סלע מחלוקת בארצות הברית וביתר רחבי העולם; אי לכך, האלבום נמכר גם בעטיפות אחרות.
העטיפה מתייחסת לזמן כרוצח התמימות.
בדומה ליתר אלבומי הסקורפיונז בהם לקח חלק הגיטריסט הראשון של הלהקה אולי ג'ון רות': הוא "כשל למשוך תשומת לב מיוחדת בארצות הברית" אך היה "פופולרי למדי ביפן" בה העפיל למקום ה-32 במצעדי הפזמונים.
האלבום היה צעד נוסף בדרכה של הלהקה ממוזיקה פסיכדלית אל הרוק הכבד.
המבקר וינסנט ג'פריז מ-Allmusic העריך בדיעבד כי האלבום היה "הראשון מארבע השקות סטודיו שעיצבו את הסקורפיונז ואת הצליל המטאלי שלהם שהיה לימים בעל השפעה רבה." ג'פריז מוסיף ומצביע על הסינגל שעל שמו קרוי האלבום ועל "Pictured Life" ככאלה הנמנים עם "הסינגלים הבולטים ביותר של הסקורפיונז בכל הזמנים."
מספר שירים מהאלבום זכו לגרסאות כיסוי, ביניהם השיר "Yellow Raven" שזכה בשנת 2009 לגרסת כיסוי על ידי להקת המטאל המתקדם השוודית Pain of Salvation.
אולי ג'ון רות' - גיטרה, שירה, קולות רקע
רודולף שנקר - גיטרה חשמלית, קולות רקע
פרנסיס בוכהולץ - גיטרה בס, קולות רקע
רודי לנרס - תופים, כלי הקשה
אחים קירשנינג - סינתיסייזר, קלידים
VirtualBox היא תוכנה להפעלת מכונות וירטואליות המפותחת על ידי אורקל.
היא מיועדת בעיקר להפעלה מסביבת שולחן העבודה ומאפשרת להריץ בקלות יחסית מערכת הפעלה אחת מתוך מערכת הפעלה אחרת.
התוכנה פותחה על ידי חברת התוכנה הגרמנית אינוטק.
הגרסה הראשונה שוחררה תחת רישיון קנייני, ובינואר 2007 הפיצה החברה גרסה תחת רישיון GPL.
בשנת 2008 נרכשה החברה על ידי סאן מיקרוסיסטמס.
סאן נרכשה בשנת 2010 על ידי חברת אורקל.
לפני גרסה 4.0, התוכנה הייתה מופצת בשתי גרסאות:
Full VirtualBox Package – מופצת ברישיון קנייני (PUEL) המאפשר שימוש חופשי לשימוש אישי ולמטרת בחינת התאמת התוכנה לצרכים מסחריים.
הרישיון מחייב רכישת רישיונות לשימוש מסחרי בתוכנה.
VirtualBox Open Source Edition (OSE) – מופצת תחת הרישיון הציבורי הכללי של גנו (גרסה 2) ואינה מכילה חלק מהאפשרויות הקיימות בגרסה המלאה, לדוגמה: תמיכה מלאה בהתקני USB.
עקב הצורך ברישוי כפול, תרומת קוד לפרויקט מחייבת השמת זכויות יוצרים לאורקל, או ליתר דיוק מתן הרשאה לאורקל לשנות את הרישיון של הקוד כרצונה.
Virtual XI ("אחת עשרה וירטואלי") הוא אלבום האולפן ה-11 של להקת ההבי מטאל הבריטית איירון מיידן.
הוא יצא לאור ב-23 במרץ 1998, והוא האלבום השני והאחרון בו השתתף הסולן בלייז ביילי.
האלבום חורג מעט מהסגנון הנהוג של איירון מיידן עקב השימוש המרובה בקלידים.
הקלידים באלבום זה בוצעו על ידי בסיסט ומייסד הלהקה סטיב האריס ולא על ידי מייקל קני שנגן על הקלידים באלבומים הקודמים.
בנוסף לאלבום יצא בשנת 1999 משחק מחשב של איירון מיידן בשם 'Ed Hunter'.
מסע ההופעות תמך גם ביציאת האלבום וגם ביציאת המשחק למחשב.
מסע הופעות זה, בדומה לקודם, התבטל בחלק מהמקומות עקב אלרגיה שתקפה את הסולן, בלייז ביילי.
זהו האלבום השלישי שלא מכיל שיר שנושא את שם האלבום (שני הראשונים היו Piece Of Mind מ-1984 ו-The X Factor מ-1995).
נכון לאפריל 2009, האלבום נמכר בקצת יותר ממיליון עותקים, מה שאומר שזהו אלבום האולפן הכי פחות נמכר שאיירון מיידן הוציאו.
כאמור, השירים והליריקות חורגים מעט מהסגנון הרגיל של איירון מיידן, כנראה עקב השפעתו של הסולן בלייז ביילי.
"The Angel and the Gambler" עוסק במישהו שלא מפחד לקחת סיכונים, "Lightning Strikes Twice" מבקש מאיתנו שלא לדחות משהו רק משום שהוא נראה בלתי סביר.
"The Clansman" מספר על ניסיונם של הסקוטים לקבל עצמאות מבריטניה של ימי הביניים, "The Educated Fool" הוא שיר פילוסופי שעוסק בעובדה שעל כל בן אדם לקבל יותר ויותר אחריות כבוגר מבלי לקבל תשובות על החיים.
"Don't Look to the Eyes of a Stranger" מראה את השקפת העולם של סטיב האריס לגבי הסכנות שקיימות בעולם מנקודת מבטו של אבא.
השיר האחרון, "Como Estais Amigos" מוקדש לנופלים במלחמת פוקלנד בין בריטניה לארגנטינה.
זהו האלבום היחידי בו השיר הסוגר של האלבום לא נכתב על ידי סטיב האריס.
בנוסף, זהו אחד משני השירים היחידים של איירון מיידן ששמותם אינם באנגלית (השיר השני הוא "El Dorado" מהאלבום The Final Frontier).
VirusTotal הוא אתר אינטרנט בבעלות חברת גוגל, המספק שרותי בדיקה של קבצים חשודים להימצאות וירוס מחשב, תולעת מחשב, סוס טרויאני או תוכן מזיק או לא רצוי אחר, כגון רוגלה או תוכנת פרסום (adware).
האתר עושה שימוש ב-55 תוכנות אנטי-וירוס שונות וב-61 מנועי סריקה מקוונים כדי לסרוק ולבדוק קובצי וירוסים.
קיימת מגבלה על גודל הקובץ המועלה לבדיקה, אשר מתעדכנת מפעם לפעם.
בדצמבר 2022 עמדה המגבלה על 650 מגהבייט.
בנוסף, האתר מציע שירות של בדיקת של כתובת אינטרנט חשודות URL, על-מנת לבדוק אם הן בטוחות לגלישה (למשל, מפני סכנה הקרויה באנגלית: "Drive-by download") ולחפש בבסיס הנתונים של VirusTotal, לפי חתימות ידועות מראש.
ניתן להעלות קבצים לבדיקה במגוון דרכים, כגון: באמצעות אתר האינטרנט, ממשק תכנות יישומים (API), תוכנה ייעודית או בדואר אלקטרוני.
כדי לשפר את התוכנה שלהם, חברות תוכנות אנטי-וירוס יכולות לקבל עותקים של קבצים שסומנו על ידי סריקות של תוכנות אחרות כנגועים או חשודים, אבל בתוכנה שלהם לא זוהתה בעיה.
VirusTotal נבחרה על ידי PC World כאחד מ-100 המוצרים הטובים ביותר של שנת 2007.
שימוש באתר אינו מבטיח כי קובץ מסוים אינו זדוני, מאחר שייתכן וייקח זמן בין הפצה של תוכנה זדונית לזיהוי ראשוני שלה.
עם זאת, אם מדובר בקובץ שנבדק בפעם הראשונה לפני מספר חודשים, הסיכוי לאישור שגוי (False Negative) נמוך.
Visjon Norge (נקרא גם: TV Visjon Norge) הוא ערוץ טלוויזיה נורווגי-נוצרי, שהושק ב-24 במרץ 2003, כערוץ הנוצרי-סקנדינבי הראשון המשדר 24 שעות ביממה.
את הערוץ ניתן לקלוט בכל רחבי סקנדינביה באמצעות שידורים דרך הלוויין.
ערוץ תאום המשדר משוודיה, ונקרא TV Vision Norden הושק בשנת 2015.
הערוץ החל לשדר ב-24 במרץ 2003, ומשדר ברחבי סקנדינביה במשך 24 שעות ביממה מגוון רחב של תוכניות בנושאים נוצריים, במטרה להטיף למען הבשורות של ישו, ובמטרה לתמוך במדינת ישראל.
בשנת 2007, על פי נתוני הערוץ, היו לו 100,000 צופים קבועים בנוסף לנורווגיה, בעיקר בשוודיה ובאיי פארו.
הוא זמין כיום בקרב 98% ממשקי הבית בנורווגיה, ועם ממוצע של 20,000 צופים ביום בנורווגיה בשנת 2015 על פי נתוני חברת TNS Gallup.
בעבר הערוץ הואשם כי הוא מקדם את המפלגה הנוצרית בנורווגיה.
לחברה יש 65 עובדים, נוסף למספר מתנדבים.
46% מההפקות של הערוץ מופקות על ידי חברות הפקה בתשלום, וכל היתר באמצעות הערוץ עצמו.
Visjon Norge גם פעיל במזרח אירופה ואפריקה, וגם משדר תוכניות בעניין עבודתו במולדובה.
בנוסף, החברה בבעלותה נמצא הערוץ מפעילה גם שתי תחנות רדיו וירחון שלו 17,000 מנויים, נכון לשנת 2011. מאז 2011 יש לערוץ הכנסות תפעוליות שותפות בסביבות 90 מיליון כתר נורווגי.
הערוץ משדר תוכניות שונות בנושאי נצרות, מקטגוריות שיחות, הוראה, חדשות, שירה ומוזיקה ותפילות.
הערוץ משדר בין היתר גם את התוכניות הבאות:
התוכנית החשובה ביותר בערוץ היא "אולפן ישיר" המשדרת בשידור חי מדי לילה.
התוכנית כוללת אורחים, מוזיקאים ומגישי תוכניות אחרות, ובמהלך התוכנית הצופים יכולים לשאול שאלות ולבקש תפילות באמצעות הטלפון או מסרון.
חלק גדול מהתוכנית אף מוקדש לגיוס שותפים חדשים וגיוס כספים שיסייעו להפקות חדשות ולפעילות הערוץ.
תוכנית המתמקדת במספר נושאים שונים בעניין אמונה דתית, כלכלה ועסקים וכמו כן גם ריפוי.
את התוכנית מגיש ינס גרנפלד.
תוכנית חודשית על נוצרים הנרדפים ברחבי העולם בשל אמונתם הדתית.
מטרת התוכנית היא לספק מידע על מצב הנוצרים במדינות עם חופש דת מוגבל.
בכל תוכנית יש התמקדות במדינה מסוימת ברחבי העולם.
תוכנית בנושא עבודה מיסיונרית ברחבי העולם, על אהבה ומעשיו של אלוהים בחייהם הפרטיים של אנשים.
בשנת 2006 ננזף הערוץ על ידי רשות התקשורת הנורווגית בשל שידור חוזר של תוכנית במוצאי שבת על חשבון שידורי NRK2 (שהחזיק בעבר במשבצת שידור לתוכניות עצמאיות), ובה שודר סרטון מפורש בנושא הפלה.
מנהל הערוץ יאן התנצל ותיאר את האירוע כטעות טכנית.
בשנת 2015 קרא הערוץ לצופיו לתרום סכומי כסף גדולים וביקש 2,500 עד 200,000 כתרים נורווגיים, ובתמורה יזכו בברכות וניסים.
בתגובה לביקורת שהוטחה בערוץ, אמר מנהל הערוץ יאן כי הקטע הוצא מהקשרו והוסיף כי הערוץ לא תומך בתשלום בתמורה לניסים.
Vision of Love (בעברית: חיזיון של אהבה) הוא שיר של הזמרת מריה קארי.
השיר הוא השיר הראשון אי פעם בקריירה שלה והוא יצא כסינגל הראשון מאלבום הבכורה שלה Mariah Carey ב-15 במאי 1990.
השיר הגיע למקום הראשון במצעד הבילבורד הוט 100, התשיעי במצעד הסינגלים הבריטי, והראשון במצעד המוזיקה האוסטרלי.
השיר נכתב על ידי קארי עצמה ובן מרגוליס והופק על ידי רט לורנס ונראדה מייקל וולדן.
מבחינה מוזיקלית השיר הוא שיר דאנס איטי וטמפו עם קולות רקע אותם עושה קארי בעצמה.
השיר מתאר את הצפיות של קארי בין האהבה עליה היא חלמה ביחס למאהב הנוכחי שלה.
הקליפ לשיר צולם באפריל 1990 ובו מראים את קארי בקתדרלה גדולה שם היא עושה מדיטציה ושרה ליד חלון גדול שהתמונות שלו מתחלפות.
השיר בוצע במספר טקסים ותוכניות טלוויזיה ביניהם תוכנית האירוח של אופרה וינפרי וטקס פרסי הגראמי.
בנוסף במהלך השנים קארי נהגה לבצע את השיר כמעט בכל סיבוב הופעות ואף הכניסה אותו למספר אלבומים נוספים כמו אלבום ההופעות החיות שלה MTV Unplugged, אלבום אוסף להיטי מקום הראשון שלה Number 1's, אלבום אוסף הלהיטים שלה Greatest Hits, ואלבום אוסף הבלדות שלה, The Ballads.
השיר זכה לביקורות מתונות, בעוד ההפקה הייתה שייכת לשנות ה-80 המאוחרות השירה שלה לא הייתה שונה בהרבה מאמנים פופולרים אחרים באותה תקופה כמו פאולה עבדול ודבי גיבסון.
אם כי השיר זכה לביקורות חיוביות רבות שכן הרבה מבקרי מוזיקה ציינו את יכולת ההשפעה של השיר.
לדוגמה, כתב ממגזין הניו יורקר ציין שלשיר יש השפעה רבה על הרבה זמרי הפופ והR&B ועל התוכנית "אמריקן איידול".
גם מגזין רולינג סטון ציין את ההשפעה הרבה שיש לשיר על זמרי הפופ וה-R&B של שנות ה-90 לטוב ולרע.
במשך השיר זכה לפופולריות ואהדה רבה בשל השימוש שלו במוזיקה עממית אשר היוותה השראה על אמנים רבים.
זמרות מפורסמות כמו קלי קלרקסון, ביונסה, ריהאנה וכריסטינה אגילרה ציינו כי השיר השפיע עליהם מבחינה מוזיקלית ואף במשך שנים צוות מחקר גילה כי לשיר יש גם השפעה בריאותית בכך שהוא משפיע מבחינות פיזיולוגיות וביוכימיות על מתבגרים מדוכאים.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000בריטניה (BPI)198,000יפן (RIAJ)פלטינה 2×200,000ניו זילנד (RMNZ)זהב5,000 מכירות + הזרמת מדיה בלבד
Visages de femmes (בתרגום לעברית: פנים של נשים) הוא סרט מחוף השנהב של הבמאי דזירה אקארה, משנת 1985.
בסרט משתתפות יוג'ני סיסה רולנד, אלברטין נ'גסאן, ורוניק מאהיל.
הוא זכה בפרס FIPRESCI מטעם פדרציית מבקרי הקולנוע הבינלאומית, בפסטיבל הסרטים של קאן.
הסרט הוא דרמה קומית, המתארת את התפקידים המשתנים של נשים במערב אפריקה.
הסרט פותח עם פסטיבל שבו מקהלת נשים שרה ורוקדת.
מתוך נוף זה, נרקמים שני סיפורים שונים.
בסיפור הראשון, בכפר, לפאנטה יש בעל קנאי.
אחרי שהוא מאיים עליה, היא מתחילה ללמוד קראטה כדי שתוכל לדבר עם גברים בשפה שלהם: כוח.
בסיפור השני, בעיר, גברת קונגאס סוחרת בדגים מלוחים.
אך כשהיא רוצה לשפר את מצבה, ולזנוח את העסק המבוסס על שיטת החליפין ולפתוח מסעדה, היא נתקלת רק בחומות וסירוב, בין היתר מפקיד ההלוואות בבנק.
לעומת זאת, כשבנותיה ניגשות לבנק ו"עושות לו עיניים", ההלוואה לא מאחרת לבוא.
אחרי שגב' קונגאס פותחת את המסעדה, מגיעים קרובי משפחה מקרוב ומרחוק, וכולם משבחים את בעלה העצלן, ומצפים לקבל אוכל, כסף, וסיוע אחר.
הסרט הוא פוליטי, ובעל סגנון הרפתקני.
הוא חוקר את הקשרים בין פמיניזם, כלכלה, ומסורת באפריקה המודרנית, ומצביע על הדפוסים הפטריארכליים שגם נשים, באופן אירוני, מאמצות בחברה פטריארכלית.
Visions הוא אלבום האולפן השלישי של הזמרת הקנדית גריימס.
האלבום יצא לאור לראשונה בקנדה ב-31 בינואר 2012 דרך חברת התקליטים 4AD.
שבוע לפני הוצאתו בארצות הברית, פורסם האלבום להזרמה דרך אתר האינטרנט של NPR.
הקלטת האלבום ארכה כשלושה שבועות, כאשר האלבום הוקלט במלואו באמצעות תוכנת GarageBand של חברת אפל בדירתה של גריימס.
Visiting Hours (בעברית: שעות ביקור) הוא סינגל שיווקי שהוקלט על ידי הזמר האנגלי אד שירן.
השיר יצא לאור ב-19 באוגוסט 2021, על ידי חברת התקליטים אסילום רקורדס, כסינגל שיווקי הראשון מתוך אלבום אולפן =.
ב-2 במרץ 2021, נפטר מקדם המוזיקה האוסטרלי מייקל גודינסקי בשנתו בגיל 68. שירן ביצע לראשונה את "Visiting Hours" בהלווייתו של גודינסקי ב-24 במרץ 2021 כמחווה לו באוסטרליה.
גם חבריו הקרובים של גודינסקי וחבריו המוזיקאים, קיילי מינוג וג'ימי בארנס, סיפקו לשיר קולות רקע.
שירן סיים את השיר במהלך ששהה בבידוד כשבועיים בביתו בעקבות החלטתו לנסוע לאוסטרליה הלווייתו של גודינסקי.
ב-19 באוגוסט 2021, הוציאה שירן את השיר כסינגל לקידום מכירות והכריזה על האלבום.
סרטון הופעה חיה, שצולם בכנסיית סנט סטפן בהמפסטד, לונדון, יצא גם הוא עם השיר.
שירן הצהיר כי הוא "סיים את כתיבת השיר הזה ועבר צער ראוי בפעם הראשונה, ומבחינתי הוא אחד השירים החשובים ביותר באלבום האולפן שלי =.
"Visiting Hours", הוא שיר המוקדש למייקל גודינסקי, אשר מוכר בתור מקדם המוזיקה אוסטרלי.
בפסוק הראשון, שירן פונה לבתו ולאשתו, בתו של צ'רי סיבורן, ליירה אנטארקטיקה סיבורן שירן, ומאחלת שגודינסקי היה זוכה לפגוש אותה: "הלוואי שלגן עדן יהיו שעות ביקור / כדי שאוכל פשוט להופיע ולראות תביא את החדשות / שהיא מזדקנת והלוואי שפגשת אותה / הדברים שהיא תלמד ממני, קיבלתי את כולם ממך".
אזורתאריך יציאהפורמטחברת תקליטיםמקורעולם19 באוגוסט 2021הזרמת מוזיקה • הורדה דיגיטליתאסיילום רקורדס
The Virgin Prunes הייתה להקת פוסט-פאנק אירית שפעלה מ-1977 עד 1987.
באמצע שנות ה-70 נוסדה בדבלין חבורה סגורה בשם Lypton Village.
בין המייסדים היו פול היוסון (המכונה בונו, כיום סולן U2), פיונאן מרטין הנווי (המכונה גאווין פריידי) ודרק רואן (המכונה "גוגי").
החבורה יצרה לעצמה עולם פנימי עם מוסכמות משלה וניסתה להתנער מהחברה הבורגנית.
תנועת הפאנק והגישה שלה ש"הכל הולך", כולל הקמת להקה בלי שאף אחד מחבריה לא יודע לנגן, הולידו מהחבורה שתי להקות: U2 וה-Virgin Prunes (בז'רגון אירי: "אאוטסיידרים", "פריקים").
את השירה של Virgin Prunes, שלכל חבר בה היה שם במה, ביצעו גאווין פריידיי, גוגי ודייב-איד בוסאראס סקוט (דייוויד סקוט ווטסון).
הבסיסט היה סטרונגמן (טרבור רואן), נגן הגיטרה היה דיק אוונס (שמו האמיתי: ריצ'רד אוונס והוא אחיו של דייוויד אוונס, גיטריסט U2 הידוע בכינוי The Edge), המתופף היה פוד (אנטוני מרפי), שהוחלף מאוחר יותר במרי ד'נלון (דייוויד קלי) הקלידן היה דניאל פיגיס.
ההופעות המוקדמות של Virgin Prunes היוו יותר מיצג אמנותי שלעיתים קרובות עבר את גבולות הטעם הטוב של הקהל.
הסיבה לכך נבעה פחות מניסויים מוזיקליים שונים בהופעותיהם עם פאנק/פוסט-פאנק, רוק תעשייתי, גותי, קברט אפל ומוזיקה אוונגרדית, אלא דווקא מהמשחק החופשי עם תפקידי מיניות ומגדר.
הלהקה פיתחה אסתטיקה אידיוסינקרטית, שבעיקר ביטאה גאווה על היות חבריה אאוטסיידרים בכל מובן.
עד סוף ה-70 הצליחה הלהקה לבנות מעמד קאלט בקרב מעריציה.
הסינגל הראשון של הלהקה, Twenty Tens, יצא ב-1981. בשנת 1982 יצא האלבום...
שהיה פחות ניסיוני ומכוון יותר לסאונד של הפוסט-פאנק, האלבום הופק על ידי קולין ניומן (מהלהקת Wire).
באותה שנה יצא סינגל מתוכו Pagan Love song.
באלבום הבאים הלכה הלהקה לכיוון חדש בעיקר עם ההופעות החיות לקטעים מלודיים יותר ובלדות, שעם זאת עדיין שיקפו את האווירה האפלה של הלהקה.
גאווין פריידי הושפע במיוחד מזמרי שאנסון קלאסיים.
המילים נשארו אפילות, תיאטרליות ודרמטיות באופן עקבי.
הלחץ הפסיכולוגי והפיזי בזמן סיבובי ההופעות והתסכול שנגרם על ידי תעשיית המוזיקה הובילו לחילוקי דעות בתוך הלהקה.
גוגי היה הראשון שעזב (ולאחר מכן הפך לצייר מצליח), דיק הלך אחריו מהר מאוד.
כשגאווין פריידיי עזב את הלהקה ב-1987,מה שהוביל להתפרוקותה הסופית.
עד היום הלהקה שומרת על השפעה רבה על מוזיקאים כגטו ביורק, בילי קורגן ו-Nine Inch Nails.
בשנת 2004 הוציאה Mute Records אנתולוגיה של Virgin Prunes בחמישה תקליטורים.
שגווין פריידי לקח על עצמו את הפיקוח על הדיגיטציה.
Visions of Atlantis (בעברית: חזיונות של אטלנטיס) היא להקת מטאל סימפוני ופאוור מטאל אוסטרית המורכבת מתומאס קיסר, כריסטיאן דושה, הרברט גלוס, קלמנטין דלאוני ומישל גואיטולי.
הלהקה הושפעה מנייטוויש ושמה נגזר משמה של אטלנטיס.
במרוצת השנים, הוציאה הלהקה שבעה האלבומים.
בשנת 2018, יצא האלבום השישי של הלהקה, The Deep & the Dark, מתוכו יצא השיר המצליח "The Deep & The Dark".
ורנר פידלר, תומאס קאסר, כריסטיאן סטאני וכריס קמפר, שחיבבו את מהמיתוס של אטלנטיס, החליטו באוגוסט 2000 לגבש קונספט בהשראת "סודה אטלנטיס".
בסוף הקיץ הצטרפה לפרויקט זמרת המצו-סופרן ניקול בוגנר, וזו הייתה הקמתה הרשמית של Visions of Atlantis.
אלבום הדמו הראשון, Morning in Atlantis, הופץ בשנת 2000.
ב-2003, נעשו בה כמה שינויים, כשהחליפו את כריסטיאן סטאני במריו פלאנק וכריס קמפר במירו הולי.
לאחר מכן, חתמה על חוזה הקלטות עם נאפלם רקורדס, דרכה יצא האלבום, Cast Away, ברחבי העולם בנובמבר 2004. לציון היציאה, Visions of Atlantis הפיקה את הקליפ הרשמי הראשון שלה לרצועה "Lost", שזכה להשמעה משמעותית ב-VIVA וב-MTV, ואפשרה ללהקה לקדם את האלבום.
בתחילת 2005, Visions of Atlantis קיימה את סיבוב ההופעות שלה ברחבי אירופה.
בסוף 2005, בוגנר עזבה את הלהקה עקב התחייבויות במקום אחר.
לאחר שניקול עזבה את הלהקה, היא הוחלפה על ידי זמרת הסופרן האמריקאית מליסה פרלק (חברה לשעבר באסמה דייבה), תוך שוולפגנג קוך החליף את ורנר פידלר.
ב-2006, מרטין הארב, שכבר לקח חלק בסיבוב ההופעות הראשון של הלהקה במקסיקו ב-2003, החליף את מירו הולי.
במאי 2007, הוציאה הלהקה את אלבומה השלישי, Trinity, שהמאסטרס שלו נעשו באולפני פינווקס והוא עצמו הוקלט ב-Bavarian Dreamscape Studio.בסתיו שלאחר מכן, הגיעה הלהקה לארצות הברית, שם הופיעה עם אפיקה.
עם החזרה למדינה, הלהקה עברה שינויים נוספים.
ב-28 בנובמבר 2007, פורסמה הודעה באתר האינטרנט הרשמי של הלהקה בה נאמר שמליסה פרלק וגם וולפגנג קוך עוזבים מסיבות אישיות.
בעקבות זה הודיעה הלהקה כמה ימים לאחר מכן שהגיטריסט לשעבר בה, ורנר פידלר, הצטרף אליה מחדש.
לאחר עזיבתה של מליסה, חברי הלהקה לא רק חיפשו מחליפה, אלא גם כתבו את השירים לאלבום הרביעי העתידי שלהם.
הלהקה פרסמה באתר האינטרנט שלה את התפקיד לסולנית במשך מספר חודשים, וב-3 בספטמבר 2008, נודע שנמצאה זמרת חדשה; עם זאת, זהותה לא נחשפה עד 1 בפברואר 2009. באותו היום נודע שמדובר בזמרת הסופרן האוסטרית בת ה-20 ג'ואנה נייבסקה.
ב-29 ביולי 2009, הודיעה הלהקה שבגלל בעיות בריאותיות, ג'ואנה נייבסקה כבר לא בלהקה, אך תמשיך לתמוך בה מאחורי הקלעים.
בהמשך, הוכרז שמקסי ניל מיוון תהיה הזמרת החדשה.
ב-3 בדצמבר 2010 נודע שאלבום האולפן הרביעי של הלהקה, Delta, יופץ ברחבי העולם בשנת 2011. ב-18 ביולי 2011, נגן הבס מריו לוכרט עזב את הלהקה.
בריאיון שנערך באותה העת, אמר הארב כי הלהקה לא מתכננת להחליף אותו.
במקום זאת, הם ימשיכו ללא בסיסט כחבר להקה קבוע.
באוגוסט 2011 הכריזה הלהקה על שם המיני-אלבום הראשון שלה, Maria Magdalena.
ב-6 בינואר 2012, Visions of Atlantis הכריזה בדפי הפייסבוק והמייספייס שלה שהזמרת לשעבר ניקול בוגנר נפטרה בגיל 27 לאחר שסבלה ממחלה קשה במשך תקופה ארוכה.
הלהקה ציינה את העצב הכרוך באיבוד את הסולן הראשון שלה, תוך שהביעה את תודתה לבוגנר על כל פועליה.
ב-27 בינואר 2012 הכריזה הלהקה על Ethera שהיה אמור לצאת ב-2012. Ethera יצא ב-22 במרץ 2013. זה היה האלבום הראשון עם הגיטריסט כריסטיאן הרמסדורפר וללא בסיסט רשמי.
הוא הוקדש לזכרה של בוגנר.
ב-6 בדצמבר 2013, Visions of Atlantis הודיעה בעמוד הפייסבוק שלה שרוב חברי הלהקה המקוריים עזבו (פרט למתופף תומאס קיסר).
הוא פסקול סרט התבגרות-רומנטי האמריקאי "מטורף עלייך" (1985), שהופק על ידי המפיקים המוזיקליים ג'ון דייוויד קאלודנר, ג'ון פיטרס ופיטר גובר.
הפסקול יצא לאור ב-12 בפברואר 1985, על ידי חברת התקליטים גפן רקורדס.
עם זאת, שם הסרט שונה לשם Crazy for You בכמה מדינות כמו אוסטרליה וההמלכה המאוחדת בשל הפופולריות החדשה של זמרת הפופ מדונה והשיר שלה "Crazy for You".
הפסקול אינו כולל את "No More Words" מאת ברלין (הבי-סייד של "Crazy for You"), וגם לא שירים של REO Speedwagon ו-Quarterflash, שהושמעו בסרט.
מוזיקת הרקע האינסטרומנטלית של טנג'רין דרים אינה כלולה גם כן, אך הופצה מאוחר יותר בפרויקט המעריצים Tangerine Tree 73: Soundtrax.
בפסקול נכלל שיר נוסף של מדונה "Gambler".
הוא זכה להצלחה בין-לאומית בדומה ל-"Crazy for You".
Virtual Insanity (בתרגום חופשי לעברית: אי שפיות וירטואלית) הוא שיר של להקת הפאנק הבריטית ג'מירוקוואי, שיצא ב-21 באוגוסט 1996 כסינגל השני מתוך אלבום האולפן השלישי שלהם, Travelling Without Moving.
השיר משלב חלקים מלהיט הפוסט-דיסקו של ג'וסלין בראון "Somebody Else's Guy", והקליפ עטור הפרסים שלו שוחרר בספטמבר 1996. "Virtual Insanity" היה להיט ראשון באיסלנד והגיע למקום השלישי ב- מצעד הסינגלים בבריטניה.
מלבד הפיכתו ללהיט מוביל בפינלנד, אירלנד ואיטליה, השיר גם טיפס למקום ה-38 במצעד Billboard Modern Rock Tracks עם יציאת הסינגל בארצות הברית ב-1997. השיר גם זיכה את הלהקה בפרס גראמי להופעה ווקאלית פופ הטובה ביותר על ידי צמד או קבוצה.
מילות השיר קיבלו השראה מטיול בעיר תת-קרקעית בסאפורו, יפן: "הכל היה מכוסה בשלג ולא היה אף אחד בסביבה.
[ירדנו] במדרגות האלה שהובילו למטה לכל העיר המחתרתית הזו...
ורעש שאתה מקבל ברחובות יפניים".
מבחינה נושאית, המילים עוסקות בנושאים כמו אוכלוסיות יתר, שיפור גנטי אנושי, אאוגניקה וקריסה אקולוגית.
הוא שוחרר כסינגל מוקדם יותר בשנת 1996. הצד השני של הסינגל הוא "Bullet".
השיר מתחיל במבוא של 3 שניות כלי הקשה, ועובר להקדמה ארוכה, קלסטרופובית מאוד.
במהלך החלק הזה נשמעות ברקע שירה חלשה מאוד, תוך כדי התקדמות המנגינה.
בתחילת השיר מופיע סאונד שסמפל מהסרט הנוסע השמיני.
זהו רצף הצלילים כאשר ה-S.O.S.
האות מופיע על מסכי ספינת החלל נוסטרומו בתחילת הסרט.
השיר זכה לביקורות חיוביות ממבקרי מוזיקה.
העיתון הסקוטי Aberdeen Press and Journal ראה בו "מגניב אם נדוש מבחינה לירית".
הוא הוסיף, "בעוד שהשיר עצמו שיקף את הסאונד הבוגר והמלוטש יותר של Jamiroquai באותה תקופה, זה היה הסרטון הנלווה שנחשף בחודש הבא שהפך לרגע הטרנספורמטיבי של הלהקה.
לארי פליק מ"בילבורד" תיאר את זה כ"מתפתל" ו"מחזק פאנק".
מבקר מליברפול אקו ציין, "אם אתה מפסיק לרקוד, ומקשיב למילים, אתה רואה צד חדש לגמרי לזמר ג'יי קיי".
שבוע המוזיקה דירג אותו בארבעה מתוך חמישה, וכתב: "מפתיחת הפסנתר הפשוטה שלו ואילך, הרצועה המדהימה הזו, המוקלטת ללא רבב, אינה מטעה תו.
עדות נוספת לכך שג'יי קיי מתבגר מוזיקלית".
טד קסלר מ-NME הכריז עליו כפנינה "מרירה מתוקה" וסינגל "משובח".
סם טיילור מהאובזרבר ציין את ה"סנוק חסר המאמץ" שלו.
"virtual insanity" הוא הקליפ הידוע ביותר של ג'מירוקוואי.
הוא בוים על ידי הקולנוען, הבמאי והתסריטאי האנגלי ג'ונתן גלייזר.
בטקס פרסי המוזיקה של MTV לשנת 1997, הוא זכה ב-10 מועמדויות, וזכה בארבעה פרסים, כולל "סרטון פורץ דרך" ו"הסרטון הטוב ביותר של השנה".
בשנת 2006, הוא נבחר במקום התשיעי על ידי צופי MTV בסקר על קליפים ש"שברו את הכללים".
הסינגל שוחרר בארצות הברית בשנת 1997. בטקס פרסי המוזיקה של MTV ב-1997, Jamiroquai ביצעו את השיר, ושחזרו את הקונספט המפורסם של הזזת הרצפה עם שני חדרים נעים על גלגלים, הולכים לכיוונים שונים, כדי שג'יי קיי ירקוד עליהם.
הקליפ של "virtual insanity" עבר פרודיות בקליפים שונים ובתוכניות טלוויזיה; אוסטין מהון ופיטבול קיבלו ממנו השראה בסרטון לסינגל שלהם "Mmm Yeah" משנת 2014, והוא אחד מהשירים הרבים שנערכו בפרודיה בסרטון לסינגל "40oz.
on Repeat" של FIDLAR משנת 2015. פרודיות בולטות אחרות כוללות פלאשבק מפרק 12 של העונה 14 של איש משפחה ופרק 2021 של רובוט צ'יקן.
הקליפ גם היווה השראה למשחק וידאו בשם Jamiroquai Game, שבו השחקן חייב להימנע מהאובייקטים השונים בסצנה, בדומה לסרטון.
גרסת רמיקס כיסוי לשיר שנוצרה על ידי WaveGroup ו-DJ TK-ST הופיעה במשחק הווידאו המוזיקה Beatmania משנת 2006.
Vision Transformer (ViT) הוא טרנספורמר המיועד למשימות עיבוד ראייה כגון זיהוי תמונה.
הטרנספורמרים הראשונים שימשו בעיקר במשימות עיבוד שפה טבעית (NLP), כפי שהדגימו מודלים של שפה כמו BERT ו-GPT.
לעומת זאת, מערכות עיבוד תמונה מסורתיות השתמשו ברשת עצבית קונבולוציונית (CNN).
טרנספורמרים מודדים את היחסים בין זוגות של "טוקנים" שנקלטו במערכת (מילים, במקרה של מחרוזות טקסט), המכונים Attention.
העלות היא ריבועית במספר הטוקנים.
עבור תמונות, יחידת הניתוח הבסיסית היא הפיקסל.
עם זאת, יחסי מחשוב עבור כל זוג פיקסלים בתמונה טיפוסית נחשבים כמעט בלתי אפשריים מבחינת יכולות הזיכרון והעיבוד הקיימים.
טכנולוגיית ViT מחשבת יחסים בין פיקסלים בחלקים קטנים שונים של התמונה (למשל, 16x16 פיקסלים), בעלות מופחתת באופן דרסטי.
הקטעים (עם הטבעות מיקום) ממוקמים ברצף.
ההטבעות הן וקטורים הניתנים ללמידה.
כל קטע מסודר ברצף ליניארי ומוכפל במטריצת ההטבעה.
התוצאה, עם הטבעת המיקום מוזנת לטרנספורמר.
כמו במקרה של BERT, תפקיד בסיסי במשימות הסיווג ממלא סוג הטוקן.
טוקן מיוחד המשמש כקלט היחיד של ראש MLP הסופי מכיוון שהוא הושפע מכל האחרים.
הארכיטקטורה לסיווג תמונה היא הנפוצה ביותר ומשתמשת רק ב-Transformer Encoder על מנת להפוך את טוקני הקלט השונים.
עם זאת, ישנם גם יישומים אחרים שבהם נעשה שימוש גם בחלק המפענח של ארכיטקטורת הטרנספורמרים המסורתית.
טרנספורמים הוצגו לראשונה בשנת 2017 במאמר הידוע "Attention Is All You Need".
ומאז הם התפשטו בתחום עיבוד השפה הטבעית והפכו במהרה לאחת הארכיטקטורות הנפוצות והמבטיחות ביותר של רשתות עצבים בתחום.
בשנת 2020 הותאמו Vision Transformers למשימות ב-Computer Vision עם המאמר "תמונה שווה 16x16 מילים".
הרעיון הוא בעצם לפרק תמונות קלט כסדרה של טלאים שברגע שהופנו לווקטורים, נתפסות כמילים בטרנספורמר רגיל.
אם בתחום עיבוד השפה הטבעית מנגנון הקשב של הטרנספורמרים ניסה לזהות את היחסים בין מילים שונות של הטקסט שיש לנתח, ב-Computer Vision טרנספורמרי הראייה מנסים במקום זאת לזהות את היחסים בין חלקים שונים של תמונה.
בשנת 2021 מודל על בסיס טרנספורמר הפגין ביצועים טובים יותר ויעילות רבה יותר מ-CNN בסיווג תמונות.
באותה שנה הוצעו כמה גרסאות חשובות של ה-Vision Transformers.
גרסאות אלו נועדו בעיקר להיות יעילות יותר, מדויקות יותר או מותאמות יותר לתחום ספציפי.
בין הרלוונטיים ביותר הוא ה-Swin Transformer, שבאמצעות שינויים מסוימים במנגנון הקשב וגישה רב-שלבית השיג תוצאות מתקדמות בכמה מערכי נתונים לזיהוי אובייקטים כגון COCO.
גרסה מעניינת נוספת היא ה-TimeSformer, המיועד להבנת משימות וידאו ומסוגל ללכוד מידע מרחבי וזמני באמצעות שימוש בתשומת לב מחולקת של מרחב-זמן.
Vision Transformers הצליחו גם לצאת מהמעבדה לאחד התחומים החשובים ביותר של Computer Vision, רכב אוטונומי.
תפקידה של למידה בפיקוח עצמי
הצורך הניכר בנתונים במהלך שלב ההכשרה חיוני למצוא שיטות חלופיות לאימון מודלים אלה, ותפקיד מרכזי ממלא כעת שיטות למידה בפיקוח עצמי.
באמצעות גישות אלה, ניתן לאמן רשת עצבית בצורה כמעט אוטונומית, מה שמאפשר לה להסיק את המוזרויות של בעיה ספציפית מבלי לבנות מערך נתונים גדול או לספק לו תוויות שהוקצו במדויק.
היכולת להכשיר Vision Transformer מבלי שיהיה לרשותו מערך ויזואלי ענק יכול להיות המפתח להפצה נרחבת של ארכיטקטורה חדשה ומבטיחה זו.
Vision Transformers משתמשים בהרבה משימות Computer Vision עם תוצאות מעולות ובמקרים מסוימים אפילו חדישים.
בין תחומי היישום הרלוונטיים ביותר הם:
ישנם יישומים רבים של Vision Transformers והגרסאות שלו זמינות בקוד פתוח באינטרנט.
הגרסאות העיקריות של ארכיטקטורה זו יושמו ב-PyTorch אך יישומים הפכו זמינים גם עבור TensorFlow.
מערכת ה־Virtuality 1000SU VR הושקה בשנת 1990. בתחילה היו שני סוגי מכונות - בסוג האחד השחקן היה יכול לשחק בזמן שהוא עומד ובסוג השני השחקן היה יכול לשחק בזמן שהוא יושב.
התקן הראש בשני המכונות הכיל שני מסכי LCD עבור כל עין, כל אחד ברזולוציה של 372x250. ההתקן הראש כלל גם אוזניות, ארבעה רמקולים ומיקרופון.
באמצע שנות התשעים הוקם בתל אביב מתחם ראשון של מציאות מדומה שנקרא VR.
הוא היה ממוקם בשער 1 בדיזנגוף סנטר והכיל מספר מכונות של חברת Virtuality.
העניין במכונות המציאות מדומה של Virtuality דעך בסופו של דבר עם הדעיכה בפופולריות של משחקיות הווידאו לטובות משחקי וידאו במחשבים ביתיים ובקונסולות הווידאו.
החברה ניסתה לפתח מערכות מציאות מדומה ביתית אך המאמצים לא צלחו והחברה פשטה את הרגל לסוף בשנת 1997.
ארבעה משחקים פותחו עבור מערכת ה-1000CS:
Dactyl Nightmare - משחק ירי בגוף ראשון מרובה שחקנים בו השחקנים הכולל עולם שמכיל מספר פלטפורמות בו השחקנים מתחרים זה בזה כאשר הם צריכים לירות ביריב או לגנוב את הדגל של היריב.
כל העת ישנו פטרודקטיל שעף מעל לשחקנים ומדי פעם צונח למטה על מנת לנסות לקחת עימו שחקנים שלא היו זהירים.
השחקנים מיוצגים על ידי אווטרים אנושיים תלת־ממדיים מופשטים.
Grid Busters - משחק יריות בין רובוטים.
Legend Quest - הרפתקאות בעולם פנטזיה.
Exorex - משחק קרב מרובה שחקנים בין רובוטים (שוחרר במקור תחת השם "Heavy Metal").
VTOL - סימולטור מטוס תקיפה מסוג Harrier jump jet.
Flying Aces - סימולטור קרבות אוויר בין מטוסי דו-כנפיים.
Buggy Ball - משחק כדורגל אותו משחקים באמצעות מכוניות בסגנון המשחק רוקט ליג.
Zone Hunter - משחק ירי בגוף ראשון על בסגנון המשחק Virtua Cop.
Shoot for Loot - משחק מציאות מדומה בו השחקן מתחרה בשחקן אחר במיני-משחקים שונים.
Missile Command - גרסת מציאות מדומה למשחק הארקייד הקלאסי.
Ghost Train - משחק רכבת הרים.
Sphere - משחק אשר בו השחקן שולט בטנק ועליו לגנוב את הדגל של היריב.
X-Treme Strike - משחק לחימה בחלל.
Virgin (בעברית: "בתול/ה") הוא אלבום האולפן הרביעי של הניו זילנדית לורד.
הוא יצא לאור ב-27 ביוני 2025, על ידי חברות התקליטים יוניברסל מיוזיק ניו זילנד וריפבליק רקורדס.
לאחר יציאת אלבום האולפן השלישי שלה, Solar Power (2021), סיפקה לורד רק עדכונים לא קבועים ורמיזות על היותה באולפן הקלטות.
בפברואר 2023, היא אישרה למגזין "Ensemble" שהיא החלה לעבוד על אלבום האולפן הרביעי שלה, והודתה שייקח לה זמן רב לחזור.
ביולי 2024, שיתפה לורד קליפ קצר של מוזיקה חדשה בסטוריז שלה באינסטגרם.
בחודש שלאחר מכן, אושר שהיא חברה למוזיקאי האמריקאי ג'ים-אי סטאק לאלבום.
ב-24 באפריל 2025, הוציאה לורד את "What Was That", הסינגל הראשון שלה כאמנית סולו מזה כמעט ארבע שנים.
השיר שימש כסינגל המוביל מתוך אלבומה הרביעי, שלא פורסם אז.
קליפ נלווה צולם בניו יורק, וכלל קטעים מהופעה מפתיעה בוושינגטון סקוור פארק מוקדם יותר באותו שבוע.
ב-30 באפריל, היא הכריזה על צאת האלבום Virgin''', אשר מכיל 11 שירים.
ההכרזה על צאת האלבום מגיעות בעקבות מרווחי הזמן "היסטוריים" של ארבע שנים שנקבעו בין אלבומיה הקודמים Pure Heroine, Melodrama ו-Solar Power, שיצאו ב-2013, 2017 ו-2021, בהתאמה.
לורד הייתה שותפה להפקת האלבום לצד ג'ים-אי סטאק, וגם לכתיבת השירים והפקה מצד דב היינס, דן ניגרו, פביאנה פאלאדינו, אנדרו אייג'ד ובדי רוס.
ספייק סטנט וטום אלמהירסט גויסו למיקס של האלבום, בעוד שהמאסטרינג בוצע על ידי כריס גרינגר.
עטיפת האלבום מתארת תמונת רנטגן של אגן עם אבזם לחגורה, רוכסן למכנסיים והתקן תוך רחמי.
בהצהרה, לורד הודיעה כי הצבע הכחול, המייצג את התקופה, נעשה "ברור" על ידי הכריכה, במטרה ל"שקיפות מלאה".
וירג'יניה הייתה ניסיונה "ליצור מסמך" שישקף את נשיותה, אותה תיארה כ"גולמית, ראשונית, תמימה, אלגנטית, פתוחה לב, רוחנית, גברית".
ב-8 במאי 2025, הכריזה לורד על סיבוב הופעות עולמי הנקרא Ultrasound World Tour, לקדיום אלבומה.
סיבוב ההופעות יתחיל ב-17 בספטמבר 2025 באוסטין, טקסס, וצפוי להסתיים ב-9 בדצמבר 2025 בסטוקהולם, שוודיה.
מגזין הקנדי '' הכליל את עטיפת האלבום כאחד מן העטיפות האלבומים הטובים ביותר לשנת 2025.
+ תאריכי יציאות לאור ופורמטים עבור Virginאזורתאריך יציאהפורמט (ים)חברת תקליטיםמקורכלל העולם27 ביוני 2025הורדה דיגיטלית • הזרמת מוזיקה • תקליטור • תקליטיוניברסל מיוזיק ניו זילנד • ריפבליק רקורדס
Vite הוא כלי פיתוח ובנייה מודרני עבור יישומי אינטרנט, המתמקד במהירות פיתוח וחוויית מפתח יעילה.
פותח על ידי אוון יו (Evan You), יוצר הספרייה Vue.js, ומשמש הן בפרויקטים קטנים והן במערכות מורכבות.
Vite מספק שרת פיתוח מהיר במיוחד, המבוסס על טעינת מודולי ES מקוריים (ESM) ישירות בדפדפן, ובונה גרסאות פרודקשן באמצעות Rollup עם אופטימיזציות מתקדמות.
הכלי נכתב ב־TypeScript, נתמך על ידי Node.js, Deno ו־Bun, ומשוחרר תחת רישיון MIT.
Vite הושק לראשונה באפריל 2020, במטרה לפתור בעיות של זמן אתחול איטי ושינויים כבדים בקוד בסביבות פיתוח מבוססות בנדלרים מסורתיים כמו Webpack.
הכלי התפתח במהירות וזכה לאימוץ רחב בקהילות React, Vue.js, Svelte ואחרות.
שרת פיתוח מהיר (Dev Server) – טעינה מיידית של הפרויקט והחלת עדכונים חמים (HMR) תוך מילי־שניות.
קדם־אריזה של תלויות – שימוש ב־esbuild לטעינה מהירה והמרה של מודולים לפורמט ESM.
אינטגרציה עם Rollup – הפקת גרסאות פרודקשן אופטימליות, עם חלוקת קוד (Code Splitting) ו־Tree-shaking.
תמיכה מובנית – TypeScript, JSX, CSS Modules, PostCSS, קובצי JSON ועוד, ללא צורך בהגדרות מורכבות.
מערכת תוספים – תואמת למערכת התוספים של Rollup, עם הרחבות ייחודיות ל־Vite.
Vite פועל בשני שלבים עיקריים:
שלב הפיתוח – קובצי המקור מוגשים לדפדפן ישירות בפורמט מודולי ES, ללא בנדלינג מלא.
מודולים נטענים "על פי דרישה" (On-Demand) כאשר הדפדפן מבקש אותם.
תלויות חיצוניות (npm packages) נארזות מראש באמצעות esbuild להאצת הטעינה.
שלב ההפקה – בעת יצירת גרסת פרודקשן, Vite משתמש ב־Rollup כדי לבצע בנדלינג מלא עם אופטימיזציות כגון חלוקת קוד, הסרת קוד שאינו בשימוש (Tree-shaking), ומיניפיקציה.
מבנה זה מאפשר זמני אתחול מהירים במיוחד בפיתוח, תוך הפקת קבצים קטנים ואופטימליים להעלאה לפרודקשן.
Vite מצטיין בזמן אתחול מהיר, עדכוני HMR כמעט מיידיים, קונפיגורציה מינימלית, ותמיכה מובנית בטכנולוגיות מודרניות.
בשונה מכלים ותיקים יותר, הוא מתמקד בדפדפנים מודרניים ומספק חוויית פיתוח חלקה במיוחד.
VoIP (ראשי תיבות של Voice over Internet Protocol) הוא שם כללי לטכנולוגיות ולשיטות שונות להעברת דיבור על-גבי רשתות IP (כדוגמת רשת האינטרנט).
טכנולוגיות אלו מהוות בסיס למגוון רחב של יישומים:
שיחות דיבור בתוכנות למסרים מיידיים (IM) כדוגמת ICQ, מסנג'ר, סקייפ ועוד
שיחות טלפון על גבי האינטרנט באמצעות מכשירי טלפון ייעודיים
שיחות ממחשבים אל קווי טלפון "רגילים"
שיחות בין שני קווי טלפון "רגילים" אשר חברת הטלפון בוחרת להעביר אותן על גבי רשתות IP
יתרון עיקרי לטכנולוגיות ה-VoIP הוא הפריסה הרחבה של רשת האינטרנט (ורשתות נתונים נוספות) ובכך נחסך הצורך לפרוס תשתיות מיוחדות לטובת הדיבור (כגון קווי טלפון, מכשירי טלפון וכו').
יתרון נוסף בשימוש ב-IP להעברת שיחות, הוא השימוש בפרוטוקול סטנדרטי ונפוץ.
גופים רבים מבצעים מחקר ופיתוח של כלים שימושיים עבורו: אבטחת מידע, ניהול רשת, ניטור, אופטימיזציה של הביצועים וכו', והשימוש ב-VoIP יכול להתבסס על כל אותו הידע והכלים הקיימים.
טכנולוגיה זאת מהווה תחרות למערכות הטלפוניה בטכנולוגיית PSTN, ורגולציה על יישומי VoIP מופעלת ברמות שונות במדינות העולם.
מרחיקת הלכת ביותר היא אתיופיה, אשר מסיבות של תחרות וביטחון לאומי, הגדירה בשנים 2002 ו-2012 את השימוש ביישומי VoIP כעבירה.
טכנולוגיות ה-VoIP מעבירות דיבור על גבי רשת הנתונים בצורה דיגיטלית.
הדיבור האנושי הוא אנלוגי במקורו, ועל מנת להעביר אותו על רשתות נתונים יש צורך לקודד אותו בצורה דיגיטלית.
שיטות הקידוד שהיו נהוגות בעולם הטלפוניה, לפני הופעת ה-VoIP, הניחו שקיים מסלול נתונים קבוע בין שני צדדי השיחה, שהוא בעל רוחב סרט מתאים להעברת השיחה, והוא משוריין לטובת השיחה כל עוד היא מתקיימת ברוחב הפס האופייני ששוריין שהוא 64 Kbps.
הנחות עבודה אלו היו נכונות עבור רשתות טלפוניה "רגילות", אך אינן נכונות ברשתות נתונים.
ברשתות נתונים רוחב הסרט הזמין לשימוש מושפע מהעומס הרגעי על הרשת וממספר המשתמשים והיישומים הצורכים את משאבי הרשת בכל רגע ורגע (ולכן יכול להשתנות בכל רגע ורגע).
בנוסף, בגלל האופי המזדמן של רשתות הנתונים, המידע בהן לא נשלח בצורה רציפה (כדוגמת שיחת טלפון) אלא בחבילות מידע.
כל חבילה מכילה נתח מסוים מתוך כלל המידע, והחבילה עוברת דרך מסלול שונה ברשת על פי העומס הקיים בכל רגע ורגע בנקודות שונות ברשת.
בשל כל התכונות הנ"ל, טכנולוגיות ה-VoIP השונות צריכות להתמודד עם מספר תופעות:
Delay - השהייה הנגרמת כתוצאה ממרכיבי עיבוד הקול והשהייה כתוצאה ממערכת העברת הנתונים (השהיית רשת).
Jitter - מפני שכל חבילה יכולה לעבור מסלול שונה ברשת, גם קצב ההגעה של החבילות אינו קבוע.
Packet Reorder - בגלל המסלולים השונים ייתכן שחבילה מסוימת "תעקוף" חבילה אחרת, וייווצר בלבול בסדר של החבילות.
Packet Loss - איבוד חבילות - ייתכן שחלק מהחבילות יאבדו ולעולם לא יגיעו אל היעד.
רוחב סרט משתנה - משום שיישומים שונים יכולים ליצור עומס על הרשת, על יישומי ה-VoIP להתמודד עם שינויים ברוחב הסרט הזמין עבורם בכל רגע ורגע.
המקודד (Vocoder - Voice Coder) הוא לב-ליבה של טכנולוגיית ה-VoIP.
באמצעות קידוד מתאים של אותות הדיבור, ניתן להתגבר על תכונות רשת ה-IP ולהצליח להעביר עליה דיבור.
שמע מועבר בטלפוניה רגילה בקצב של 64 קילו ביט לשנייה.
קצב זה נחשב לקצב הבסיסי להעברת דיבור באיכות של שיחת טלפון.
על ידי שימוש במקודד ניתן לדחוס את השמע לקצבים נמוכים בהרבה ובכך לחסוך רוחב סרט רב.
חלק מרוחב הסרט שנחסך משמש להעברת אותות בקרה להתמודדות עם התופעות הנ"ל (כגון שידור מחדש של חבילות, מספור כל חבילה במספר סידורי, הגדלת היתירות של המידע בכל חבילה, הוספת קודים לתיקון שגיאות).
פעולות נוספות שמבצע המקודד הן:
מעביר רק דיבור אנושי, ומסנן צלילים מיותרים ורעש רקע.
מעביר רק את הדיבור עצמו, ונמנע מהעברת השקט שבין המשפטים, המילים והאותיות.
יוצר רחש-נוחות (comfort noise) על מנת לגרום למאזין תחושה שהקו לא נותק, אפילו ברגעים שבהם רוחב הסרט נחסך על ידי שני המנגנונים הקודמים.
הרחש נוצר מקומית ולא משתמש במשאבי רשת יקרים.
חברות טלפוניה רבות, כדוגמת Fring, מצאו שזול הרבה יותר לשלם עבור חיבור רחב סרט לאינטרנט מאשר עבור חיבור רחב סרט לוויני או סיבי.
השימוש ב-VoIP מבוצע באחת מהדרכים הבאות:
המנוי מחזיק מכשיר טלפון רגיל, ורק לאחר שהשיחה מגיעה למרכזייה היא מתורגמת ל-VoIP ומועברת על גבי האינטרנט אל מרכזיית היעד, ושם היא מתורגמת חזרה לטלפוניה רגילה ומועברת אל מכשיר הטלפון של הצד השני.
המנוי מחזיק מכשיר טלפון רגיל, המתחבר אל "מתאם שיחות", וזה מחובר לאינטרנט.
המנוי מחזיק מכשיר טלפון ייעודי, המתחבר ישירות אל האינטרנט.
טכנולוגיית ה-VoIP עצמה נותנת מענה רק להעברת הדיבור בין תחנות ברשת.
בנוסף להעברת הדיבור בין הצדדים, צריך לקיים מערכת ליצירת קשר בין הצדדים (כדוגמת החיוג ברשתות טלפון רגילות).
שתי שיטות עיקריות לכך הן:
השתייכות ליישום רחב יותר אשר מקיים קשר בין הצדדים.
יישומים רבים כבר מבצעים תהליך האיתור של הצדדים הרצויים (לדוגמה, רשימת החברים בתוכנות למסרים מיידיים), וניתן להתבסס עליהן על-מנת לאתר את הצד שמולו רוצים לבצע שיחת VoIP.
שיטה זו מאפשרת חיוג למספרי טלפון "רגילים", בדומה לחיוג של מספרי טלפון במערכת טלפון "רגילה", גם עבור ציוד שמשתייך לרשתות תקשורת נתונים ובאופן מסורתי אין לו "מספר טלפון רגיל".
פרוטוקולי IPtel מרכזיים הם H.323 ו-SIP.
Voice Coder, בקיצור Vocoder (ווקודר) ובעברית "מקודד דיבור" או "מקודד קול" הוא אלגוריתם שתפקידו לשנות את הקידוד של קול דיבור אנושי.
באופן רגיל, לדוגמה בשיחות טלפון, כל שנייה של דיבור מקודדת ל-64,000 ביטים (64Kbps).
באמצעות שימוש ב-Vocoder ניתן לדחוס את אותות הדיבור לנפחים נמוכים בהרבה.
כתוצאה מכך, ניתן להקטין את גודלם של קובצי הקלטה של דיבור, וברשתות תקשורת שמעבירות דיבור ניתן למנוע עומסים ולחסוך רוחב פס.
לרוב, הדחיסה שה-Vocoder מבצע היא דחיסה מאבדת נתונים.
השמטה של הנתונים הבאים מאפשרת הורדה משמעותית בנפח הנתונים מבלי לפגוע בדיבור עצמו:
רגעים של שקט (בין אותיות ובין מילים)
רעשי רקע, מוזיקת רקע וצלילים נוספים שאינם דיבור אנושי
נתונים נוספים שהאוזן האנושית אינה מבחינה בהם באופן רגיל
בנוסף, בגלל שהדיבור האנושי מופק בריאות, מיתרי הקול וחלל הפה - חלק מהמקודדים לא שומרים על האות המקורי, אלא שומרים שיערוך מסוים של המאפיינים הפיזיקליים שבאמצעותם הופק הקול.
כל ה-Vocoders פועלים בשאיפה שלא לפגוע ביכולתם של המאזינים להבין את הדיבור שהם שומעים.
Viva la Vida or Death and All His Friends (בעברית: ויווה לה וידה או מוות וכל חבריו) הוא האלבום הרביעי של להקת הרוק האלטרנטיבי הבריטית קולדפליי.
האלבום יצא ב-12 ביוני 2008, עובד על ידי בריאן אינו וחובר בעזרתו של ג'ון הופקינס.
ב-29 באפריל 2008 יצא הסינגל הראשון מהאלבום, "Violet Hill", והוא שודר לראשונה ברדיו בתחנת Radio 1 של ה-BBC.
כמו כן, אפשרה הלהקה הורדה חינמית של השיר (בפורמט MP3) מהאתר הרשמי שלה.
ב-5 במאי 2008 הוציאה הלהקה את הסינגל השני מתוך האלבום, שיר הנושא "Viva la Vida" שהיה זמין להורדה מאתר iTunes.
עטיפת האלבום היא חלק מתוך היצירה "החירות מובילה את העם" של האומן הצרפתי אז'ן דלקרואה.
בריאיון לתחנת הטלוויזיה BBC אמרו כריס מרטין וויל צ'מפיון שהאלבום מהווה שינוי בדרך הכתיבה שלהם "כשהיינו בני 19 כתבנו שירים ברמה של בני 19 עכשיו אנחנו בשנות השלושים לחיינו" והוסיפו בכתבות וראיונות אחרים ש"Viva la Vida or Death and All His Friends" הוא "התחלה", וחלק נפרד משלושת האלבומים הקודמים.
ב-4 בדצמבר 2008 הוגשה תביעה נגד להקת קולדפליי על ידי הגיטריסט ג'ו סטריאני בטענה ששירם "Viva la Vida" מכיל תווים עיקריים מהקטע האינסטרומנטלי "If I Could Fly" מאלבומו של סטריאני משנת 2004, "?Is There Love in Space".
התביעה הסתיימה בהסדר מחוץ לכותלי בית המשפט.
בעקבות האלבום, זכו קולדפליי בשלושה פרסי גראמי בשנת 2009: פרס על אלבום הרוק הטוב ביותר, פרס על ביצוע הפופ הטוב ביותר ופרס השיר הטוב ביותר, שניהם על השיר Viva la Vida.
"Viva la Vida" הוא שיר של להקת הרוק האלטרנטיבי הבריטית, קולדפליי.
השיר יצא לאור ב-13 ביוני 2008 כסינגל השני מתוך אלבום האולפן הרביעי של הלהקה, Viva la Vida or Death and All His Friends.
השיר נכתב על ידי חברי הלהקה, והוא זכה להצלחה מסחרית עצומה.
פירוש הביטוי "Viva la Vida" בספרדית הוא "יחי החיים" או "חיה את החיים".
השיר הגיע למקום הראשון במצעד הסינגלים הבריטי ובבילבורד הוט 100 האמריקאי, מה שהפך אותו לשיר הראשון של הלהקה שמגיע למקום הראשון בשני המצעדים בו-זמנית.
השיר זכה בפרס גראמי בקטגוריית "שיר השנה" בטקס גראמי ה-51 שנערך בשנת 2009. נכון לשנת 2014, השיר נמכר בכ-7.1 מיליון עותקים ברחבי העולם.
השיר הופיע בתוכנית "משפחת סימפסון" בפרק Million Dollar Maybe.
כותרת השיר בספרדית "Viva la Vida" נלקחה מציור בן המאה ה-20 של הציירת המקסיקנית, פרידה קאלו.
במהלך הפקת האלבום Viva la Vida התנסו חברי הלהקה במספר גרסאות שונות שלו, ולבסוף כל אחד מהם הביע את דעתו ביחס לאיזו גרסה יש לבחור.
מילות השיר מוצגות בידי מספר האומר כי בעבר שלט בעולם ("I Used To Rule The World").
השיר מכיל אזכורים רבים מהתנ"ך ומהברית החדשה.
לדוגמה, הביטוי "עמודי חול" ("Pillars Of Sand") נלקח ממשל מן הברית החדשה על כסיל שבנה את ביתו על עמודים עשויים חול, לעומת אדם חכם הבונה את ביתו על עמודים עשויים אבן.
הביטוי "עמודי מלח" ("Pillars Of Salt") נלקח מהסיפור התנ"כי על אשת לוט, שהפכה לנציב מלח.
המילים "היה לי למראה, לחרב, למגן" ("Be My Mirror, My Sword, My Shield") הן גם התייחסויות לתנ"ך, מאחר שמתייחסים לתנ"ך כחרב באיגרת אל האפסים וכמראה באיגרת יעקב.
המשפט "אני יודע שפיטר הקדוש לא יקרא בשמי" ("I Know Saint Peter Won't Call My Name") מתייחס לאמונה העממית שפטרוס הקדוש שומר על השערים לגן העדן.
כמו כן, לפי האמונה העממית הוא אוחז ב"ספר החיים" וקורא בשמותיהם של אלו שהאמינו בישו במהלך חייהם.
המשפט "ראשי על מגש כסף" ("My head Upon A Silver Plate") מתייחס לכריתת ראשו של יוחנן המטביל לפי בקשתה של שלומית בת הרודיאס, שיביאו לה את ראשו על גבי צלחת.
השיר יצר הדים רבים כמו גם ויכוחים באשר למשמעותו.
היו שטענו שהשיר עוסק במהפכה הצרפתית.
חברי הלהקה עצמה אינם שותפים לפרשנות הזו, ולדבריהם מדובר במלכים ובמהפכות באופן כללי.
השיר מכיל אזכורים היסטוריים (מלך צרפת לואי ה-16 והמהפכה הצרפתית, "מקהלות פרשים רומיות", פטרוס הקדוש).
Viva La Vida קיבל ביקורות שבח רבות.
בריאיון לאתר IGN, כתב המבקר צ'אד גרישו כי "זו הפשיטה היחידה של הלהקה אל פופ התזמורות חסר הבושה.
מצד שני, פריטת המיתרים הנמרצת והשירה הנפלאה הופכות אותו להרבה יותר מדי מקסים וחי מכדי לא לחבב אותו, ועוד יותר קשה לא לאהוב אותו".
ארגוןרשימהמיקוםמקורבילבורד500 שירי הפופ הטובים ביותר בכל הזמנים144
הוא אלבום האוסף השני של להקת סנטנה.
האלבום לא זכה להצלחה רבה, ודורג במקום ה-142 במצעד הבילבורד 200 של 1988.
ניווט בציר ורטיקאלי הוא מושג בתעופה - שיטת ניווט אוטומטית במטוסי נוסעים, המבצעת את הנתונים והמגבלות שהוזנו (בדרך כלל על ידי מחשבי הטיסה והנתונים שהוזנו בהם על ידי הטייס) ובאה לביטוי בגורמי הגובה והמהירות.
שיטה זו לא תעבוד טרם כיול נכון של מערכת ניהול הטיסה וגם לא תעבוד אילו הטייס נתן פקודה שאינה ניתנת לביצוע, כגון הנמכה מגובה 10,000 רגל ל-5,000 רגל במרחק מייל אחד.
השיטה המקבילה היא LNAV .
"Vogue" הוא סינגל של הזמרת-יוצרת האמריקאית מדונה.
השיר יצא לאור ב-20 במרץ 1990 כסינגל מתוך הפסקול של מדונה, I'm Breathless.
השיר מופיע בשני אלבומי אוסף של מדונה, The Immaculate Collection, שיצא לאור בשנת 1990 ו-Celebration, שיצא לאור בשנת 2009. השיר הוא מחווה לתרבות הנשפים המחתרתית שבה הומצא ריקוד בשם זה.
מדונה הופיעה עם השיר בחמישה מסיבובי הופעות שלה וזכה לגרסאות כיסוי מזמרים רבים כמו ריהאנה.
בשנת 2023 פורסמה רשימת "500 שירי הפופ הגדולים בכל הזמנים", בה דורג "Vogue" במקום ה-376.
ארגוןרשימהמיקוםמקורבילבורד"500 שירי הפופ הגדולים בכל הזמנים"186
השיר זכה להצלחה רבה והגיע למקומות גבוהים במצעדים רבים בעולם.
השיר מוקם במקום הראשון במעל ל-30 מצעדי סינגלים ביניהם המצעד האמריקאי בילבורד הוט 100, המצעד הבריטי, האוסטרלי והקנדי.
השיר הפך לסינגל הנמכר ביותר בשנת 1990, כשמכר מעל לשישה מיליון עותקים ברחבי העולם.
השיר זיכה את מדונה בשלושה פרסי VMA, ביניהם בקטגוריית "הקליפ הנשי הטוב ביותר".
בשנת 1992, הלהקה הפינית וולטארי הוציאה גרסת כיסוי לשיר כחלק מהאלבום, .
הצ'יפטים הקליטו אותו גם כן כחלק מהאלבום, (1996).
1 שיצא בשנת 1999 כולל גרסת כיסוי לשיר מאת להקת המוזיקה האלקטרונית הבריטית אסטרלסיה.
באותה השנה, הזמרת האמריקאית בריטני ספירס ביצעה את השיר במסגרת סיבוב ההופעות שלה "" ביחד עם הסינגל "Material Girl" של מדונה (1984).
ניתן למצוא גרסת דאנס של "Vogue" מאת להקת מאד'האוס באלבום Absolutely Mad, שיצא ב-2002. השיר נכלל בפסקול סרט דרמת-הקומדיה האמריקאי "השטן לובשת פראדה" משנת 2006, בסצנה של מירנדה פריסטלי (מריל סטריפ) שלקחה השראה מאנה וינטור, העורכת הראשית של "ווג".
בשנים 2006 ו-2007, הזמרת האוסטרלית קיילי מינוג ביצעה אותו בסיבוב ההופעות שלה "Showgirl: The Homecoming Tour", כששירה "Burning Up" מתוך אלבום האולפן השמיני שלה (2001) שימש כמוזיקת הרקע.
היא חזרה על הופעה זו במהלך סיבוב ההופעות "For You, for Me" שהתקיים בשנת 2009. הזמרת הברבדית ריהאנה הקליטה את השיר במהלך הופעה ב-2008 במסגרת אירוע גיוס הכספים הבין-לאומי, Fashion Rocks.
בשנת 2009, "Vogue" היווה השראה לפלאש מוב בארצות הברית.
בשנת 2010, תוכנית הטלוויזיה של פוקס Glee, סו סילבסטר (ג'יין לינץ') עשתה פרודיה על הווידאו קליפ של "Vogue" בפרק ששמו "כוחה של מדונה" , כאשר שמה של ג'ינג'ר רוג'רס הוחלף בשמה של סו סילבסטר, והביטוי "Bette Davis we love you" הוחלף בביטוי "Will Schuester I hate you".
בעקבות הפרק, השיר הגיע למקום ה-106 במצעד הסינגלים הבריטי.
בת' דיטו ביצעה את "Vogue" במספר הופעות חיות, כולל במסיבת מילר במוסקבה ב-2011. היא גם עשתה הומאז' ל-"Vogue" בקליפ של "" (2011).
בשנים 2014 ו-2015, הזמרת האמריקאית קייטי פרי השתמשה בקטע מ-"Vogue" ושילבה אותו ב-"International Smile", במסגרת "Prismatic World Tour".
הזמרת האמריקאית אריאנה גרנדה ביצעה שילוב של "Vogue" ו-"I'm Every Woman" של הזמרת האמריקאית ויטני יוסטון בריקוד הגאווה של ניו יורק על המזח ב-2016.
בשנת 2022, הזמרת האמריקאית ביונסה חברה למדונה ברמיקס "The Queens" לסינגל שלה, "Break My Soul".
גרסה זו משלבת את "Vogue", וחולקת כבוד לנשים כהות עור בעולם המוזיקה, וגם אולמות נשפים כמו House of Xtravaganza, ו-House of LaBeija, כחגיגה של העצמת אנשים כהי עור בתעשייה.
ביונסה גם הודתה למדונה על שאפשרה לה להשתמש בשיר, וחשפה שמדונה היא זו שהגתה את הרעיון לרמיקס.
מאוחר יותר הוא התווסף לרשימת השירים של סיבוב ההופעות "Renaissance World Tour", כשהזמרת שינתה את המילים בהופעה באצטדיון מטלייף באיסט רת'רפורד, ניו ג'רזי, כדי לפנות למדונה שהשתתפה במופע באותו לילה.
באותה שנה, הזמר והראפר הפורטוריקני באד באני דגם את "Vogue" ברצועה "Vou 787", שנכללה באלבום האולפן השישי שלו, Nadie Sabe Lo Que Va a Pasar Mañana.
במהלך השיר, הוא שר שאם הוא היה אישה, הוא היה כמו מדונה או ריהאנה.
מקוםתאריםמכירותאוסטרליה (ARIA)פלטינה 2×140,000^ארצות הברית (RIAA)פלטינה 3×3,000,000הממלכה המאוחדת (BPI)זהב663,000יפן (Oricon Charts)52,370ניו זילנד (RMNZ)זהב5,000*צרפת (SNEP)כסף200,000*קנדה (Music Canada)פלטינה100,000^דיגיטליאיטליה (FIMI)זהב50,000ארצות הברית (RIAA)311,000ברזיל (Pro-Música Brasil)זהב30,000*סיכוםבכל העולם6,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Viva Hate (בתרגום חופשי: תחי השנאה) הוא אלבום הסולו הראשון של המוזיקאי הבריטי מוריסי.
האלבום יצא ב-14 במרץ 1988 על ידי הלייבל HMV, שישה חודשים לאחר שיצא אלבום האולפן האחרון של להקת הסמית'ס, שמוריסי היה סולנה.
לצורך יצירת האלבום חבר מוריסי למפיק המוזיקלי סטיבן סטריט, שהפיק בעבר את אלבומי "הסמית'ס".
האלבום היה אמור בתחילה להיקרא "Education in Reverse" (בתרגום חופשי: "חינוך בהילוך אחורי"), אך שונה ברגע האחרון, לאחר שכמה אלבומים עם שם זה כבר הופצו באוסטרליה וניו זילנד.
האלבום הוקלט בין החודשים אוקטובר לדצמבר 1987.
האלבום יצא ב-14 במרץ 1988 על ידי חברת התקליטים HMV.
השיר האחרון באלבום, "Margaret on the Guillotine", עורר מחלוקת ואף נאסר לשידור ב-BBC.
השיר מתאר את מותה של ראש ממשלת בריטניה מרגרט תאצ'ר כ"חלום נהדר".
בנוסף למוריסי, ששר וכתב את המילים לכל שירי האלבום, ולסטיבן סטריט, שהפיק את האלבום, הלחין את כל שיריו וניגן בגיטרת בס, השתתפו באלבום גם ויני ריילי, שניגן על גיטרות וקלידים, ואנדרו פארסי, שניגן על התופים.
מוריסי עצמו מופיע על עטיפת האלבום, בתמונה שצולמה על ידי אנטון קורביין.
הגרסה האמריקאית של האלבום כללה גם את השיר "Hairdresser on Fire", שבבריטניה יצא בתור הבי-סייד של הסינגל "Suedehead".
עם צאתו, האלבום נכנס הישר למקום הראשון במצעד האלבומים הבריטי, והגיע בבריטניה למעמד של אלבום זהב.
בארצות הברית הגיע האלבום בשיאו למקום ה-48 במצעד האלבומים, ובנובמבר 1993 הגיע גם שם למעמד של אלבום זהב.
הביקורות שקיבל האלבום ממבקרי המוזיקה היו חיוביות ברובן.
אתר המוזיקה פיצ'פורק העניק לאלבום ציון של 7.3 מתוך 10, וכינה אותו "אחד מהאלבומים המעניינים ביותר של מוריסי, וללא ספק האלבום שבו לקח את הסיכון הגדול ביותר".
אתר המוזיקה Allmusic העניק לאלבום ציון של ארבעה וחצי כוכבים מתוך חמישה.
המגזין "Q" בחר באלבום כאחד מ-50 האלבומים הטובים ביותר של שנת 1988.
Você Partiu Meu Coração הוא סינגל שהוקלט על ידי הזמר הברזילאי ניגו דו בורל בשיתוף אניטה וווסלי ספדאו.
השיר זכה להצלחה בברזיל כאשר נכנס שם לכ-11 מצעדים שונים, ובשלושה מתוכם הוא הצליח להגיע למקום הראשון.
השיר יצא לאור ב-10 בינואר 2017, תחת חסותה של חברת התקליטים סוני מיוזיק אנטרטיינמנט.
לשיר צולם וידאו קליפ מצליח אשר זכה להצלחה עולמית, ונכון ל-20 באוגוסט 2017, מונה הצפיות שלו עומד על למעלה מ-240 מיליון צפיות.
קליפ זה הוא הנצפה ביותר של ניגו דו בורל ווסלי ספאדו, והשלישי הנצפה ביותר של אניטה.
בתחילת הקליפ מקבלים הזמרים מכתב שבו ניתן לראות סרט נע של עצמם, לאורך כל הקליפ ניתן לראות את המכתב ואת מה שבתוכו.
בין לבין ניתן לראות את אניטה וניגו דו בורל על מסך מלא בפרחים ורודים וכחולים, כאשר הם רוקדים לצלילי השיר.
הסינגל נכנס ברובו רק למצעדים אשר נמצאים בברזיל, שם הגיע למקום הראשון בשלושה מצעדים שונים.
Voce – Sarah Brightman Beautiful Songs הוא אלבום האוסף השביעי של הזמרת-יוצרת האנגלייה שרה ברייטמן.
אלבום האוסף יצא לאור ב-19 במרץ 2014, בהוצאת חברת התקליטים יוניברסל מיוזיק גרופ.
אלבום האוסף הופץ על ידי חברת התקליטים יוניברסל מיוזיק גרופ ביפן בלבד.
אלבום האוסף הגיע למקום ה-13 במצעד האלבומים היפני.
ביפן, זכה אלבום האוסף להצלחה נאה, כאשר בשבוע צאתו נמכר שם בכ-31,278 עותקים.
בדומה לאלבום האוסף, Amalfi – Sarah Brightman Love Songs, גם באלבום זה נכללים מיטב שירי האהבה של ברייטמן.
אזורתאריך יציאהפורמטחברת תקליטיםמקוריפן19 במרץ 2014הזרמת מוזיקה • הורדה דיגיטליתיוניברסל
Vodorod Film הוא שמה של חברת הפקות קולנוע רוסית הפועלת בשוק המקומי.
החברה משתפת פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTB Films ומתמקדת בהפקה ובהפצת סרטי קולנוע בשטחי רוסיה.
החברה הוקמה בשנת 2011 על ידי המפיק מיכאיל ורובל והבמאי אלכסנדר אנדריושצ'נקו ומאז הקמתה הפיקה חמישה סרטים שוברי קופות ברוסיה והיא נוטה לשתף פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTC Media, כאשר חברת ההפצה Sony Pictures Releasing אחראית על הפצת הסרטים.
בשנת 2017 החברה חנכה יחד עם National Media Group בית ספר לקולנוע וטלוויזיה בשם "אינדוסטריה" ("תעשייה").
בשנת 2018 החברה פתחה מחלקת פרסום.